bolesť nôh
Dobrý deň! prosím potrebovala by som lieky pre maminu od bolesti nôh, od kolien dolu ju boli ani dotkúť, ona je užležiaci pacient a má vela rôznych liekov betaloc,eliquis,furisemid,gliclada,rilmex,cavinton. Dávaju nám iba novalgin no jej už nestačí.. Veľmi pekne ďakujem.
Dobrý deň,
ďakujeme za prejavenú dôveru.
Mrzí nás zdravotný stav Vašej maminy. V prípade, že účinok Novalginu nie je dostačujúci, ďalší liečebný postup je potrebné konzultovať s ošetrujúcim lekárom. Voľnopredajná liečba by nemusela byť na základe Vami uvedených informácií dostačujúca a vzhľadom na užívané lieky lekár pri výbere lieku zváži prínos liečby a možné riziká z nej vyplývajúce na základe jej celkového zdravotného stavu.
V prípade, že sa jedná o bolesť neuropatickú, prínosná môže byť aj podporná liečba gélom
Neurofisiodol
.  Jedná sa o emlugel so 100% prírodným zložením. Obsahuje patentovanú zložku OzoilE® (stabilné Ozonidy s vitamínom E acetátom), Capsicum annuum (výťažok z chilli papriky), výťažok z rastliny Arnika horská, extrakt z listov Čiernych ríbezlí, Harpagofyt (čertov špár) a i. Znižuje bolesť, pocit mravčenia, svrbenie a brnenie. Pôsobí proti svalovej atrofii, zlepšuje funkcie svalov a nervov a prispieva k regenerácii nervosvalovej funkcie. Odporúča sa používať aspoň dvakrát denne. Jeho použitie nie je vhodné na poranenú pokožku a v prípade známej precitlivenosti na extrakt z chilli papriky.
Prajem pevné zdravie.
S pozdravom
PharmDr. Veronika Kiabová